*NORMATIVA DAS LIGAS DE:*

* *3ª DIVISIÓN NACIONAL MASCULINA*
* *1ª DIVISIÓN GALEGA*
* *2ª DIVISIÓN GALEGA*
* *2ª DIVISIÓN FEMININA*

Segundo a normativa da Real Federación Española de Tenis de Mesa corresponde ás Federacións Territoriais organizar e fixar a oportuna normativa das ligas de 3ª División Nacional Masculina, 1ª División Galega, 2ª División Galega e 2ª División Feminina.

**TERCEIRA DIVISIÓN NACIONAL MASCULINA**

Liga regular a dobre volta.

30 equipos participantes, divididos en 3 grupos de 10 equipos, por proximidade xeográfica.

Ascenderán a Segunda División Nacional Masculina tantos equipos como fosen necesarios, tendo en conta a cota outorgada pola Real Federación Española (esta tempada foron 3 equipos). A forquita oscila entre os 3 aos 5 equipos ascendidos.

Descenderán a 1ª División Galega os 2 últimos clasificados de cada grupo.

Os clubs con equipos en 3ª División Nacional Masculina deberán abonar por dereitos de inscrición a cantidade de:

1. Por cada equipo inscrito: 55 €.

Para disputar a liga de 3ª División Nacional Masculina fan falta un total de 5 licenzas estatais, 4 si teñen equipos en categoría superior.

**PRIMEIRA DIVISIÓN GALEGA**

Liga regular a dobre volta.

30 equipos participantes, divididos en 3 grupos de 10 equipos, por proximidade xeográfica.

Ascenderán a 3ª División Nacional tantos equipos como fosen necesarios, tendo en conta os ascendidos e descendidos de Segunda División Nacional Masculina. A forquita oscila entre os 4 aos 8 equipos ascendidos.

Se o número de ascendidos fosen impares, ascendería:

1. O equipo co mellor coeficiente entre os encontros gañados e perdidos.
2. Se non fose suficiente, miraríase o coeficiente entre partidos gañados e perdidos.
3. Despois teríase en conta o coeficiente entre xogos gañados e perdidos.
4. Se aínda así houbese empate faríase un sorteo entre os equipos empatados.

Descenderán a 2ª División Galega os 2 últimos clasificados de cada grupo, pero, tendo en conta o apartado correspondente aos ascensos da 2ª División Galega.

Os clubs con equipos en 1ª División Galega deberán abonar por dereitos de inscrición a cantidade de:

1. Por un equipo: 35 €.
2. Por 2 ou máis equipos: 25 € por cada equipo.

Para disputar a liga de 1ª División Galega fan falta un total de 5 licenzas galegas, 4 si teñen equipos en categorías inferiores.

**2ª DIVISIÓN GALEGA**

Liga regular a dobre volta.

De inscrición libre, na que os equipos participantes se dividirán en grupos de 8 a 10 equipos, por proximidade xeográfica.

Ascenderán a 1ª División Galega un mínimo de 2 equipos por grupo, tendo en conta os ascendidos e descendidos das ligas de 2ª División Nacional Masculina, 3ª División Nacional Masculina e 1ª División Galega. De ser preciso, e para completar as prazas dispoñibles, teríase en conta tanto os 3º clasificados da liga de 2ª División Galega como os antepenúltimos ou penúltimos da 1ª galega, con mellor coeficiente. A forquita oscila entre os 10 aos 14 equipos ascendidos.

Se o número de ascendidos fosen impares, ascendería:

1. O equipo co mellor coeficiente entre os encontros gañados e perdidos.
2. Se non fose suficiente, miraríase o coeficiente entre partidos gañados e perdidos.
3. Despois teríase en conta o coeficiente entre xogos gañados e perdidos.
4. Se aínda así houbese empate faríase un sorteo entre os equipos empatados.

Os clubs con equipos en 2ª División Galega deberán abonar por dereitos de inscrición a cantidade de.

1. Por un equipo: 25 €.
2. Por 2 ou máis equipos: 20 € por cada equipo.

**2ª DIVISIÓN FEMININA**

De inscrición libre, na que os equipos participantes se dividirán en grupos de 8 a 13 equipos, por proximidade xeográfica.

Os clubs con equipos en 2ª División Feminina deberán abonar por dereitos de inscrición a cantidade de:

1. Por un equipo: 25 €.
2. Por 2 ou máis equipos: 20 € por cada equipo.

O sistema de xogo será o Corbillón (2 a 4 xogadoras por encontro), finalizando o encontro cando un dos equipos alcance os tres partidos gañados.

A organización será en concentracións de ida e volta, por zonas e grupos, tengo en conta os equipos inscritos.

Poderán ascender a 1ª División Nacional Feminina, tódolos equipos co soliciten.

NORMAS COMPLEMENTARIAS E COMÚNS

1. Todos os equipos participantes na liga de 3ª División Nacional interesados en ascender a 2ª División Nacional Masculina, deberán comunicalo á Federación Galega no prazo de 2 semanas logo de finalizada a liga.
2. O número mínimo de licenzas de xogadores/as a tramitar por un club será o seguinte:
	1. Cinco licenzas de xogadores/as no caso de que o club só teña un equipo.
	2. Catro licenzas por cada equipo, no caso de que un club teña máis de un equipo en Ligas Nacionais ou galegas.
3. O número mínimo de licenzas de delegados e adestradores a tramitar por un club será o seguinte:
	1. Un Delegado
	2. Un adestrador titulado.
4. Tódolos encontros das ligas de 3ª División Nacional, 1ª División Galega, 2ª División Galega e 2ª División Feminina deben ter árbitro designado.
5. Nos partidos de 3ª Nacional e 1ª División Galega os árbitros deben exercer a súa labor co uniforme oficial.
6. Só se permitirá xogar nas ligas masculinas:
	1. En 3ª División Nacional Masculina:
		1. Ás xogadoras con licenza de División de Honra Feminina
		2. 1ª Nacional Feminina
		3. 2ª División Feminina
		4. Non participante.
	2. En 1ª e 2ª División Galega:
		1. Ás xogadoras de 1ª Nacional Feminina
		2. 2ª División Feminina
		3. Non participante
7. Para ascender de 3ª División Nacional Masculina a 2ª División Nacional Masculina, non pode haber participación feminina en ningún encontro.
8. O sistema de xogo a empregar nas ligas de 3ª División Nacional Masculina, 1ª e 2ª División Galega será o Swaythling Reducido (mínimo 3 xogadores/as), finalizando o encontro cando un dos equipos chegue os catro partidos gañados.
9. A orde de enfrontamentos e a seguinte:

A – E

B – X

C – Z

DOBRE

A – X

C – E

B – Z

1. En cada encontro se darán as seguintes puntuacións:
	1. 2 puntos por encontro gañado.
	2. 0 puntos por encontro perdido.
	3. En caso de non comparecencia, encontros inacabados, ou circunstancias irregulares, resolverá o Comité de Competición (Xuíz Único).
2. A petición dos equipos participantes, poderase xogar a dobre desprazamento, pero tendo en conta que, soamente, si as localidades dos equipos locais e visitantes están separadas por máis de 75 quilómetros (sempre que se disputen os sábados).
3. O equipo local entregará ao árbitro en concepto de Dietas de Arbitraxe, a cantidade de 25 €.
4. Rexerán os seguintes horarios para os encontros:
	1. En días festivos e domingos poderán dar comezo a partir das 9:00 horas.
	2. Os sábados a partir das 16:00 horas (excepcionalmente e, sempre co consentimento dos equipos participantes, poderase xogar a partir das 9:00 horas).
5. Poderanse modificar tanto o día como os horarios sinalados no calendario (mentres sexa dentro da xornada correspondente), sempre que se cumpra o establecido nos apartados seguintes:
	1. Teña a conformidade do equipo visitante.
	2. Avise con 48 horas de antelación ao Delegado Zonal de Árbitros.
6. Soamente en casos de forza maior se permitiran os aprazamentos de encontros, para o cal, os dous equipos terán que enviar ao Secretario da FGTM, e ao Xuíz Único, a seguinte documentación:
	1. O equipo interesado:
		1. Solicitude de aprazamento do encontro.
		2. Motivo polo que se pide o aprazamento.
		3. Data alternativa.
	2. O equipo rival:
		1. Consentimento do aprazamento.
		2. Confirmación da data alternativa.
7. Envíen os escritos con sete días de antelación á data de celebración do encontro.
8. O Xuíz Único, decidirá en base aos argumentos esgrimidos, se procede, ou non, o aprazamento do devandito encontro, para o que, remitirá ao Secretario da FGTM e os dous equipos implicados un escrito coa resolución que adopte.
9. Os locais de xogo onde se celebren os encontros deberán ter un área mínima de 9 X 5 X 3 metros, sen obstáculos, con chan uniforme e delimitada en todo o seu contorno por valos regulamentarios.
10. Os clubs deberán dispor nos locais de xogo do seguinte:
	1. Mesa de xogo, en condicións regulamentarias, de calquera das marcas oficiais ITTF para ligas nacionais.
	2. Mesa e cadeira para o árbitro.
	3. Bancos ó cadeiras, para cada un dos equipos.
	4. Seis pelotas novas (celuloide ou plástico).
	5. Un marcador.
11. Os clubs locais abrirán as instalacións de xogo polo menos 30 minutos antes do comezo do encontro coa fin de que os equipos poidan adestrar.
12. Os equipos presentaranse a xogar debidamente uniformados, debendo utilizar todos os xogadores dun mesmo equipo, camisetas ou polos do mesmo tipo, modelo e cor.
13. As mesas, redes e pelotas estarán oficialmente homologadas.
14. O Presidente do Comité Galego de Árbitros delegará, nos clubs locais, ou Delegados Zonais de Árbitros, a designación dos colexiados que actuarán en cada encontro.
15. Os árbitros farán constar o seu número de licenza no acta do encontro.
16. Desprazamentos de árbitros zonais:
	1. No caso de que a localidade de residencia do árbitro estivese a unha distancia de 10 Km. ou superior do local de xogo, abonaránselle gastos de quilometraxe a razón de 0.15 €/Km. percorrido.
	2. Se o desprazamento é superior a 100 Km. (ida e volta), ademais do importe sinalado no punto anterior, o club local abonará ao árbitro unha dieta complementaria de 12 €.
17. Árbitros non zonais:
	1. Os clubs poderán solicitar ao Comité Galego de Árbitros, cun mínimo de 10 días de antelación á data prevista para a celebración do encontro, un árbitro de zona diferente á do seu adversario. Neste caso o club solicitante abonará ao árbitro os gastos de quilometraxe establecidos no punto anterior e ademais a cantidade de 30 € en concepto de dieta.
	2. Comité Galego de Árbitros poderá designar en calquera momento un árbitro de zona distinta á do equipo local. Neste caso o club local abonará só os dereitos de arbitraxe fixados.
18. Os gastos derivados do envío do acta do encontro correrán a cargo do árbitro.
19. A comunicación dos resultados será realizada polo delegado do equipo local subindo a acta antes das 20:00 horas do luns seguinte ó fin de semana da disputa do partido, utilizando a aplicación informática da web da FGTM, debendo subir o resultado global e os parciais de todos os partidos do encontro, cos xogador@s participantes.
20. O equipo que non suba a acta do encontro nos termos previstos será sancionado con de 3 € por cada acta non subida.
21. A acta do encontro será enviada, vía email a: lasencasas@hotmail.com, antes do comezo da seguinte xornada.
22. O árbitro entregará a acta:
	1. O orixinal ao equipo local
	2. Unha copia ao equipo visitante
	3. Quedándose con unha copia para posibles comprobacións futuras.
23. Os árbitros recibirán dos clubs locais en concepto de custodia para cada encontro, e antes do comezo do mesmo, o seguinte material:
	1. Seis pelotas.
	2. Actas oficiais.
24. O seu incumprimento non impedirá a celebración do encontro, pero deberá ser notificado polo árbitro, para que poidan ser tomadas as medidas regulamentarias.
25. Cando non se presentase o árbitro do encontro, e unha vez pasados quince minutos da hora fixada para o comezo, os delegados dos equipos contendentes elixirán de mutuo acordo e entre os presentes a unha persoa que polos seus coñecementos poidan desempeñar as funcións arbitrais; caso de non existir acordo, a elección farase por sorteo entre os candidatos propostos por ambos. A persoa elixida deberá cumprir todas as funcións arbitrais incluíndo informe arbitral detallando os feitos ocorridos.
26. No caso de que o árbitro se presentase con posterioridade ao comezo do encontro e durante o seu desenvolvemento, continuará o que iniciou o encontro, percibindo a compensación estipulada. Será o Comité Galego de Disciplina Deportiva (Xuíz Único) quen, á vista das súas alegacións, decidirá as medidas disciplinarias a tomar.
27. En tódolos encontros de 3ª División Nacional Masculina, 1ª Galega e 2ª Galega, utilizaranse os modelos oficiais de actas que se encontra no páxina da Federación Galega.
28. Os árbitros agardarán ata media hora logo da hora oficial de comezo do encontro a presentación do equipo visitante. Cumprido este prazo pode procederse á firma do acta por parte do capitán do equipo local. Neste caso, o espazo destinado ao resultado complementarase coas siglas N.P. (non presentado). Será o Comité Galego de Competición (Xuíz Único) quen decida o resultado do encontro. No caso de que o equipo visitante presentásese dentro da media hora de espera, deberá xustificar ante o árbitro a causa do atraso para que este inclúao no seu informe ao Comité Galego de Competición (Xuíz Único).
29. Para o equipo local tomaranse as mesmas decisións que no punto anterior, excepto no tempo de espera que para o equipo local é de só quince minutos.
30. Solicitude de licenzas:
	1. Para solicitar a súa tramitación deberanse seguir os trámites sinalados pola Federación Galega, cubrindo un formulario, segundo o recollido na circular correspondente.
	2. Todas as solicitudes de licenzas para a liga de 3ª División Nacional Masculina, 1ª Galega e 2ª Galega deberán ter entrada na F.G.T.M. con polo menos 7 días de antelación á data de comezo das súas ligas.
31. As licenzas de xogadores, delegados, e adestradores poderán tramitarse ata o 30 de xuño de 2015.
32. Os Capitáns presentarán ao árbitro, antes do sorteo de letras, as licenzas dos xogadores que poderán intervir no encontro, debendo estes atoparse xa presentes.
33. Para que o encontro de comezo é imprescindible a presenza de tres xogadores por equipo, aínda que se admiten estas dúas excepcións:
	1. Cando unha vez sorteados os tres xogadores, un deles sufrise lesión no adestramento previo ou no transcurso do encontro e esta impedíselle seguir xogando.
	2. Cando o equipo visitante emprendese viaxe desde a súa ou as súas localidades de orixe e durante o traxecto, un dos xogadores sufrise lesión, enfermidade ou calquera outra circunstancia excepcional que lle imposibilitase xogar. Neste caso deberá ser presentada a licenza do xogador e os seus partidos perderaos por N.P.
34. Se un xogador non presentase licenza pode ser aliñado presentando o seu D.N.I. ou documento xustificativo da súa identidade. Ata a falta de estes, o xogador poderá ser aliñado baixo a exclusiva responsabilidade do seu club. A falta de licenza será especialmente resaltada polo árbitro a fin de dar conta ao Comité de Disciplina Deportiva (Xuíz Único).
35. Cada equipo poderá aliñar en cada encontro:
	1. Da liga de Terceira División Nacional, Primeira e Segunda Galegas, xogadores e xogadoras, pero tendo en conta que o equipo que aliñe a algunha xogadora na Liga de Terceira División Nacional, non poderá optar ao ascenso á Liga de Segunda División Nacional Masculina.
	2. Na liga de 3ª División Nacional Masculina, debe formar parte da aliñación inicial, sempre, un xogador masculino.
	3. Na liga de 1ª e 2ª Galegas, se permitirá a participación de equipos femininos.
	4. Aos xogadores/as de categorías inferiores incluída a sub-23, da Liga de Terceira División Nacional Masculina, Primeira e Segunda Galega que pertenzan ao mesmo club, ata un máximo de cinco encontros por xogador/a, sen perder por iso a categoría de orixe.
	5. No sexto encontro o club soamente poderá aliñalo/a nunha das ligas de categoría superior en que xogou.
	6. Aos xogadores/as de categoría sénior e veterano, da Liga de Terceira División Nacional Masculina, Primeira e Segunda Galega que pertenzan ao mesmo club, ata un máximo de dous encontros por xogador/a, sen perder por iso a categoría de orixe.
	7. No terceiro encontro o club soamente poderá aliñalo/a nunha das ligas de categoría superior en que xogou.
	8. Un xogador/a soamente poderá xogar nunha categoría (Terceira Nacional, Primeira ou Segunda), por xornada.
36. As licenzas de adestradores e delegados son os únicos documentos que facultan aos seus titulares para ocupar o banco correspondente reservado a eles e aos xogadores nos encontros do seu club nas ligas de Terceira División Masculina, Primeira Galega e Segunda Galega.
37. A licenza federativa galega só ten validez para a tempada en que sexa solicitada, e a súa vixencia será desde o día 1 de Agosto ata o día 31 de Xullo do ano seguinte.
38. As reclamacións por incidencias ocorridas no transcurso dun encontro deberán realizarse como máximo dentro das 72 horas seguintes á súa celebración, mediante escrito dirixido á Federación Galega de Tenis de Mesa.
39. O capitán que proteste un acta, soamente deberá asinar no espazo destinado a tal fin, e non nos recadros de capitán vencedor ou capitán perdedor.
40. Cando un xogador reciba cartón vermello no transcurso dun encontro, o seu club non poderá aliñalo de novo ata que non teña resolución do Xuíz Único.
41. Se un equipo se retira da competición:
	1. Se esta se produce na primeira volta descontaranse a efectos de clasificación os resultados dos encontros que disputase.
	2. Se a retirada prodúcese na segunda volta só descontaríanse os resultados dos encontros da segunda volta, pero non os da primeira.
42. Por cada encontro non disputado, ao equipo que non se presentou a xogar imporáselle unha sanción de 150 euros.
43. Para as normas xerais non contempladas nesta circular estarase ao disposto no Regulamento Xeral da Real Federación Española de Tenis de Mesa, na normativa de Liga Nacionais e resto de normativa aplicable.

Illa de Arousa, 8 de xullo de 2015